stanford-oval/wikipedia huggingface dataset:
נבחרת פרו בכדורסל

| --- | --- |
פרו
 מידע כללי
 התאחדות:  התאחדות הכדורסל של פרו
 הצטרפות:  1936
 השתייכות:  פיב"א אמריקה
 דירוג פיב"א (2 במרץ 2021):  152      
  - ניקוד פיב"א:  44.9
 מאמן:  קרלוס זנבטו
 
 אליפות העולם בכדורסל
 הופעות:  4 (הראשונה ב-1950)
 ההישג הטוב:  מקום שביעי (1950)
 המשחקים האולימפיים
 הופעות:  3 (הראשונה ב-1936)
 ההישג הטוב:  מקום שמיני (1936)
 
נבחרת הגברים של פרו בכדורסל היא נבחרת הכדורסל הלאומית של פרו. הדירוג הנוכחי של נבחרת פרו ברשימת הדירוג של פיב"א לנבחרות גברים, הוא המקום ה-152 בעולם, נכון ל-26 בנובמבר 2024, ללא שינוי לעומת דירוג קודם.
עד סוף שנות ה-60 נבחרת פרו העפילה שלוש פעמים למשחקים האולימפיים וארבע פעמים לאליפות העולם בכדורסל.
הישגי השיא של הנבחרת הם מקום שביעי באליפות העולם בכדורסל בשנת 1950 ומקום שמיני במשחקים האולימפיים בשנת 1936.
מאז שנת 1967 לא העפילה הנבחרת לטורנירים משמעותיים נוספים ומעולם לא השתתפה באליפות אמריקה בכדורסל.
כל האולימפיאדות

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
| גרמניה הנאצית 1936 | מקום שמיני (פרשה ברבע הגמר) | 2 | 2 | 0 |
| בריטניה 1948 | מקום עשירי | 8 | 4 | 4 |
פינלנד 1952: לא העפילה
אוסטרליה 1956: לא העפילה
איטליה 1960: לא העפילה
| יפן 1964 | מקום 15 | 9 | 3 | 6 |
מקסיקו 1968: לא העפילה
גרמניה המערבית 1972: לא העפילה
קנדה 1976: לא העפילה
ברית המועצות 1980: לא העפילה
ארצות הברית 1984: לא העפילה
קוריאה הדרומית 1988: לא העפילה
ספרד 1992: לא העפילה
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
ברזיל 2016: לא העפילה
יפן 2020: לא העפילה
צרפת 2024: לא העפילה
ארצות הברית 2028: 
| סך הכל | 3 הופעות | 19 | 9 | 10 |
כל אליפויות העולם

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| ארגנטינה 1950 | מקום שביעי | 6 | 4 | 2 |
| ברזיל 1954 | מקום 12 | 5 | 0 | 5 |
צ'ילה 1959: לא העפילה
| ברזיל 1963 | מקום 12 | 8 | 2 | 6 |
| אורוגוואי 1967 | מקום עשירי | 8 | 4 | 4 |
יוגוסלביה 1970: לא העפילה
פרגוואי 1974: לא העפילה
הפיליפינים 1978: לא העפילה
קולומביה 1982: לא העפילה
ספרד 1986: לא העפילה
ארגנטינה 1990: לא העפילה
קנדה 1994: לא העפילה
יוון 1998: לא העפילה
ארצות הברית 2002: לא העפילה
יפן 2006: לא העפילה
טורקיה 2010: לא העפילה
ספרד 2014: לא העפילה
הרפובליקה העממית של סין 2019: לא נרשמה
הפיליפיניםיפןאינדונזיה 2023: לא נרשמה
קטר (מדינה) 2027: 
| סך הכל | 4 הופעות | 27 | 10 | 17 |
כל אליפויות אמריקה

1980 עד 2007 - לא העפילה
2009 עד 2013 - לא השתתפה
2015 עד 2017 - לא העפילה
2022 עד 2025 - לא השתתפה
הערות שוליים

↑  דירוג לנבחרות לאומיות גברים באתר פיב"א
סטרומסגודסט

מועדון הכדורגל סטרומסגודסט (בנורווגית: Strømsgodset IF) הוא מועדון כדורגל נורווגי מהעיר דראמן, שהוקם ב-10 בפברואר 1907 ולזכותו שתי אליפויות וחמישה גביעים. מגרשה הביתי של קבוצת הכדורגל הוא אצטדיון מריאנלסט, המשמש כמגרשה הביתי מאז 1967.
בעונת 1992/1993, לאחר שזכתה בגביע הנורווגי, השתתפה בגביע המחזיקות, שם הפסידה לקבוצה הישראלית הפועל פתח תקווה פעמיים בתוצאה 2-0, ו-4-0 בסיכום.
ב-2006 זכתה באליפות ליגת המשנה הנורווגית ומאז 2007 מתמודדת ברציפות בליגת העל הנורווגית.
תארים

אליפות ליגת העל הנורווגית (2): 1970, 2013
מחזיקת הגביע הנורווגי (5): 1969, 1970, 1973, 1991, 2010
סטרוגינו מוסקבה (כדורגל)

סמל הקבוצה הישן, 2010–2020
סטרוגינו מוסקבה (ברוסית: Футбольный клуб «Строгино» Москва) הוא מועדון כדורגל מקצועני מרובע באותו שם במוסקבה. המועדון התמודד במשך שלוש עונות באזור "מוסקבה" של הליגה השלישית והחל מעונת 2013/2014 מתמודד בליגת הכדורגל המקצוענית (PFL), השלישית בחשיבותה ברוסיה. משחקי הבית נערכים באצטדיון "ינטאר", המכיל 2,000 מושבים.
"סטרוגינו" מפעילה גם אקדמיה לכדורגל והוא היה המועדון העיקרי שהכשיר שחקנים עבור נבחרת הסטודנטים של רוסיה לאוניברסיאדת הקיץ 2017.
מועדון הכדורגל "סטרוגינו" נוסד בשנת 2010 ביוזמה פרטית. אך מאז הקמתו זוכה לתמיכת מחלקת הספורט של עיריית מוסקבה.
הערות שוליים

↑  Тренер ПГАФКСиТ Дмитрий Денисенко: «Каждую зиму кто-то из наших игроков переходит в профессиональный футбол»
↑  "Отчёт о матчах зоны «Запад»".
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
נסים חמיד

נסים חמיד (באורדו: نسيم حميد; נולדה ב-1 במאי 1988) היא אצנית פקיסטנית, שזכתה במדליית זהב בריצת 100 מטר במשחקי דרום אסיה 2010, בדאקה.
קריירה

נסים החלה את הקריירה שלה בתור ספורטאית בבית הספר. היא השתתפה במגוון פעילויות ספורט בבית הספר ואחר כך באוניברסיטה. במהלך האימונים שלה, ראו מאמנים מהצבא את היכולות שלה, והרשו לה להתאמן במתקני הבסיס ליד קורנגי. הדבר היה משמעותי ביותר, מכיוון שבפקיסטן ספורטאיות אינן יכולות לרוץ בפרהסיה, היכן שהציבור יכול לצפות בהן. היא זכתה במרוצים מקומיים שונים, ואחרי זה נבחרה על ידי רכבת פקיסטן שהציעה לה חסות כספורטאית. הביצועים העקביים של נשים זיכו אותה במקום בנבחרת פקיסטן במשחקי דרום אסיה בשנת 2010 בדאקה, שם לקחה את הזהב בריצת 100 מטר, עם תוצאה של 11.81 שניות, וזכתה בתואר "האישה המהירה ביותר בדרום אסיה".
ב-12 בפברואר 2010, נשיא פקיסטן אסיף עלי זרדארי מינה את נסים כשגרירת הספורט של פקיסטן בהכרה בהצלחתה במשחקי דרום אסיה. ביולי 2010, מפעילת הסלולר הגדולה בפקיסטן, Mobilink, הוסיפה את נסים לצוות שגרירי המותג שלה. בילאל מוניר שייח', סגן הנשיא של Mobilink פקיסטן אמר במעמד טקס חשיפת שיר הקמפיין המבוסס על מאבקה והישגיה של חמיד, ואשר מכיר באלו שעזרו לה להשיג את מטרותיה:
עם ההצלחה שנחלה, כולל הכינוי "מלכת המסלול", חמיד חוותה גם התנכלות ציבורית. טענו שההצלחה שלה הייתה תוצאה של מזל ולא כישרון. כדי להוכיח שהיא לא באמת ספורטאית טובה, כל שנה קבוצות גברים מנסים לשבור את השיא שלה - בחוסר הצלחה. היא אומרת שיש גישה שלילית לספורטאיות בפקיסטן, ושלא משקיעים בפיתוחן משאבים, והיא מבקשת לשנות זאת. היא הפסיקה להתחרות, הן בגלל הקושי להתמודד עם היחס הציבורי, והן בשל חוסר תמיכה בקריירה שלה. היא פנתה במקום זאת לאימון, ומאמנת ילדים בסיכון ומרקע עני בקורנגי. היא פתחה אקדמיה לספורט ב-2016, והובילה קבוצת ילדים לתוצאות טובות במשחקי ילדי הרחוב הבינלאומיים הראשונים שנערכו בברזיל ב-2016.
הערות שוליים

↑  "Pakistan's Naseem becomes fastest woman of South Asia". Daily Times. 9 בפברואר 2010. {{cite news}}:  (עזרה)
↑  "Naseem vows to do even better in future". The News. 16 בפברואר 2010. אורכב מ-המקור ב-11 בפברואר 2010. {{cite news}}:  (עזרה)
↑  "Pakistan honours winning women athletes". AFP. 12 בפברואר 2010. אורכב מ-המקור ב-19 בפברואר 2011. {{cite news}}:  (עזרה)
↑  "Mobilink Jazz Pays Tribute to Naseem Hameed". Mobilink. 1 ביולי 2010. אורכב מ-המקור ב-26 ביולי 2015. {{cite news}}:  (עזרה)
↑  Naseem Hameed: The ‘Queen of Tracks’ with nerves of steel, Natasha Raheel, The Express Tribune, March 3, 2013
↑  Men try to beat Naseem Hameed's running record in this video and fail miserably, Dawn, FEB 16, 2017
↑  South Asia’s fastest woman: Naseem Hameed behind success of Street Children, Natasha Raheel, The Express Tribune, March 31, 2016
| --- | --- |
בקרת זהויות :  World Athletics: 14293227 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נסים חמיד".
נבחרת הזהב

נבחרת הזהב בשנת 1953. בתמונה מוצגת הרכב הנבחרת של 1953 כדלקמן: בשורה הראשונה מימין: גרושיץ', פושקש, לאנטוש. עומדים בשורה השנייה מימין: בודאי (נקרא גם בודאי II), בוז'יק, ציבור, זקריאש, קוצ'יש, הידגקוטי, בוזאנסקי, לורנט.
הרכב נבחרת הזהב
נבחרת הזהב (בהונגרית: Aranycsapat; שמות נוספים באנגלית: Golden Team, Mighty Magyars, Marvellous Magyars, Magnificent Magyars, Magical Magyars) הוא כינויה הציורי של נבחרת הונגריה בכדורגל הטובה בכל הזמנים. נבחרת זו שיחקה יחד בין השנים 1950 עד 1956, אך העידן הרחב יותר של שחקניה היה בין השנים 1941–1960.
הרבה כדורגלנים יוצאי דופן שיחקו בנבחרת הזהב, אך פרנץ פושקש, שהפך לדמות סימבולית ונחשב עד היום אחד ההונגרים הידועים בעולם, בלט ביניהם. הבולט ביותר בין משחקי נבחרת הזהב הוא משחק הידידות שנערך ב־25 בנובמבר 1953 באצטדיון ומבלי בלונדון (משחק המאה) שהסתיים בניצחון הונגרי 6: 3 מול נבחרת אנגליה בכדורגל. נבחרת אנגליה לא נוצחה עד אז מעולם בוומבלי, למעט הפסד ב-1949 לאירלנד (שנחשבת לקבוצה מהאיים הבריטיים). הניצחון ההונגרי המשכנע הדהים את עולם הכדורגל: הידגקוטי כבש שער (הראשון משלושה) בדקה הראשונה ולאחר 30 דקות הונגריה הובילה 4:1. יחד עם זה המשחק החשוב ביותר של קבוצה זו היה משחק הגמר באליפות העולם הכדורגל 1954, בו נוצחה נבחרת הונגריה הבלתי מנוצחת במשך חמש השנים לפני כן, 3-2 על ידי נבחרת מערב גרמניה. מנקודת המבט הגרמנית, הניצחון על ההונגרים הפייבוריטים, היה "ניצחון מזל" שמכונה עד היום בתולדות הכדורגל הגרמני "הנס של ברן".
האצטדיון של נבחרת הזהב

האצטדיון בבודפשט נבנה בשנת 1953 (כיום אצטדיון פרנץ פושקש). מספר הצופים הגדול ביותר נכח בו במשחק של נבחרת הזהב נגד נבחרת אוסטריה באותה שנה : 104,000 צופים. בין היתר אירח האצטדיון את משחק הגומלין של משחק המאה בוומבלי (6:3). במשחק גומלין זה מול אנגליה ההונגרים ניצחו 7:1.
הרכב הנבחרת

ההרכב המפורסם ביותר של נבחרת הזהב היה בניצחון על אנגליה בוומבלי, אך לא רק הם מהווים את נבחרת הזהב עצמה. מעניין לציין ששבעה שחקני ההרכב שיחקו בקבוצה של הצבא, הונבד (Honved), שלושה (הידגקוטי, לאנטוש וזקריאש) ב-Voros Lobogo (הדגל האדום, שהייתה בעבר MTK) ובוזאנסקי (ב Dorog).
מאמן הנבחרת הלאומית היה באותן השנים גוסטב שבש (1906–1986)
נבחרת הזהב עלתה למשחק בהרכב הבא:
גיולה גרושיץ' - שוער (1926–2014)
ינה בוזאנסקי (כונה: קאַזַל) - מגן ימני (2015-1925)
גיולה לורנט - בלם (1923–1981)
מיהאי לאנטוש - מגן ימני (1928–1989)
יוז'ף בוז'יק (כונה: צוּצוּ) - קשר אחורי ימני (1925–1978)
יוז'ף זקריאש (כונה: זכּי) - קשר אחורי שמאלי (1924–1971)
לאסלו בודאי (או בודאי II) (כונה: פּוּפּוֹש, שפירושו בהונגרית בעל חטוטרת) - קיצוני ימני (1928–1983)
שאנדור קוצ'יש (כונה: קוֹצְקָה, שפירושו בהונגרית קובייה) - קשר קדמי ימני (1929–1979)
נאנדור הידגקוטי (כונה: זקן) - חלוץ אחורי (1922–2002)
פרנץ פושקש (כונה: אוֹצִ'י שפירושו בהונגרית "אחא" או אח צעיר) - קשר קדמי שמאלי (1927–2006)
זולטאן ציבּור (כונה: משוגע וגם רגליים מרופטות) - קיצוני שמאלי (1929–1997)
מאמן הנבחרת: גוסטב שבש
נבחרת הזהב הבלתי מנוצחת שיחקה רק ארבע פעמים בהרכב האגדי הזה (בתקופה: 14 במאי 1950 - 4 ביולי 1954). ב־17 במאי 1953 ברומא נגד האיטלקים, ב־15 בנובמבר 1953 בבודפשט נגד השוודים, ב־25 בנובמבר 1953 בלונדון נגד האנגלים וב-11 באפריל 1954 בווינה נגד האוסטרים.
מבנה הנבחרת

טקטיקת המשחק של הנבחרת הייתה פורצת דרך גם היא. המאמן גוסטב שבש הסיג לאחור את הקשר האחורי השמאלי להגנה וגם את החלוץ המרכזי הסיג לאחור לקשר שמאלי של הנבחרת ויצר מעין מערך של 4-2-4. ארבעה מגינים במקום השלושה שהיו מקובלים אז. מערך דומה שימש לימים את נבחרת ברזיל, אלופת העולם בכדורגל בשנת 1958.
ההצלחות הגדולות ביותר

מדליית זהב באולימפיאדת הלסינקי בשנת 1952 (בגמר נגד יוגוסלביה 2:0).
מדליית זהב חמש פעמים ברצף בגביע אירופה (1948-1953).
אנגליה-הונגריה 6:3 בלונדון (1953).
מדליית כסף באליפות העולם בכדורגל בשנת 1954 3:2 בגמר נגד גרמניה המערבית.
התפרקות הנבחרת

בתחילת יולי 1956 הוחלף גוסטב שבש. מרטון בּּוּקוֹבִי, מונה למאמן הנבחרת בגלל הביצועים הגרועים של הנבחרת. התאחדות הכדורגל ההונגרית החליטה לא לשלוח נבחרת לאולימפיאדת מלבורן בשנת 1956. עוד לפני מהפכת אוקטובר. באותה השנה ניצחה נבחרת הזהב את נבחרת אוסטריה בווינה ב--2 באוקטובר 2:0. במהלך המהפכה, קבוצת הכדורגל הונבד, עמוד השדרה של הנבחרת, נסעה לווינה בתחילת נובמבר כדי לקבוע משחק נגד אתלטיק בילבאו ולאחר מכן יצאה לסיבוב הופעות במערב אירופה. הנבחרת שיחקה בפריז, נגד ראסינג פריז, בספרד נגד אתלטיק בילבאו ועוד. לאחר שהובסו 2–3 נגד אתלטיק בילבאו שיחקו בפלייאוף בגביע אירופה בבריסל בדצמבר אותה השנה מכיוון שהם לא ניתן היה לשחק בבודפשט. התוצאה הייתה 3: 3. בינואר 1957 החליטו פרנץ פושקש, שנדור קוצ'יש, זולטאן ציבור, דיולה גרושיץ' בווינה לא לחזור להונגריה. עם זאת, גרושיץ' חזר בכל זאת ביולי 1957. כך התפרקה נבחרת הזהב.
לקריאה נוספת

Hungary's Famous Victory
Puskás Ferenc.lap.hu - linkgyűjtemény
נמו 33

| --- | --- |

 מידע כללי
 סוג:  מרכז שחייה 
 מיקום:  אוקלה 
 מדינה:  בלגיה 
 הקמה ובנייה
 תקופת הבנייה:  ?–2004
 תאריך פתיחה רשמי:  2004 
 מידות
 עומק:  35 מ' 
 
 קואורדינטות:  50°47′46″N 4°19′01″E﻿ / ﻿50.796125°N 4.31689167°E﻿ / 50.796125; 4.31689167
 www.nemo33.com
  (למפת בריסל מוגדלת) נמו 33(למפת בריסל רגילה) נמו 33
 
חלל תת-ימי בבריכת נמו, כשהבור בעומק 34.5 מ' ברקע
מבט לתוך הבור העמוק בנמו 33
נמו 33 הוא מתקן בריכת שחייה מקורה בבריסל, בלגיה. הוא החזיק בשיא של בריכת השחייה המקורה העמוקה ביותר בעולם בין פתיחתו ב-1 במאי 2004 וההשלמה של בריכת Y-40 במונטגרטו שבאיטליה ב-5 ביוני 2014.
העומק המרבי של הבריכה הוא 34.5 מטר. היא מכילה 2,500,000 ליטר של מי מעיין ללא כלור מסוננים היטב, הנשמרים בטמפרטורה של 30 מעלות על ידי מחמם סולרי. בעומק 10 מטרים ישנן מספר מערות תת-ימיות מדומות. בזכות הטמפרטורה החמימה בבריכה יכולים צוללנים לצלול לפרקי זמן ארוכים בלי חליפה יבשה.
המתחם תוכנן על ידי מומחה הצלילה הבלגי ג'ון נטיהרט כמתקן רב-תכליתי ללימודי צלילה, פנאי, והפקת סרטים ב-2004.
מכניקה פופולרית מדרג את נמו 33 כאחת מ-18 הבריכות המוזרות ביותר בעולם.
בטיחות

המתקן מורשה לתיירים, צוללנים חובבים, וצוללנים מקצועיים. על הצוללנים להיות בני 12 שנים לפחות ובמצב בריאותי טוב. כל הצוללנים חייבים להיות מוסמכים או מונחים על ידי מאמן. לכל הצוללנים חייב להיות צוללן מוסמך כעמית לצלילה.
תכונות

המתקן מכיל מסעדה, חנות ספרים, חנות בגדי ים, חנות מזכרות, וחדרים לפעילויות מים נוספות. ישנו מספר רב של חלונות תת-מימיים המאפשרים למבקרים להביט בבריכות בעומקים שונים. בנוסף, הוא מציע סיורים ברחבי העיר בריסל.
הערות שוליים

↑  "History". www.nemo33.com. Nemo 33. נבדק ב-26 בפברואר 2015. {{cite web}}:  (עזרה)
↑  "CBBC Newsround - WORLD - World's deepest pool set to open". bbc.co.uk. נבדק ב-6 בספטמבר 2015. {{cite web}}:  (עזרה)
↑  http://www.designboom.com/design/nemo-33-worlds-deepest-swimming-pool
↑  Skylar Bergl. "The World's 18 Strangest Pools". Popular Mechanics. נבדק ב-6 בספטמבר 2015. {{cite web}}:  (עזרה)
סבאה עזיז

| --- | --- |
אין תמונה חופשית
 לידה:  26 בנובמבר 1988 (בת 36) לאהור, פקיסטן 
 מדינה:  פקיסטן 
 פעילות כמקצוענית:  2008–הווה (כ־17 שנים) 
 
סבאה עזיז (באורדו: صباء عزیز; נולדה ב-26 בנובמבר 1988) היא טניסאית עבר, שהייתה מדורגת במקום הראשון בפקיסטן. הייתה חברה בנבחרת פקיסטן בגביע הפדרציה בין השנים 2011–2013.
קריירה

ב-2011, יחד עם שרה מחבוב, אושנה סוהייל, ושרה מנסור, היא עשתה היסטוריה כשייצגה את פקיסטן, שחזרה להשתתף בגביע הפדרציה, לאחר עשור של היעדרות.
סבאה הייתה לשחקנית הטניס הפקיסטנית הראשונה שניצחה במשחק ראשי של בטורניר Futures של הפדרציה הבינלאומית לטניס (ITF), ושזכתה בנקודת דירוג ב-2008. במסגרת סבב משחקי ITF לנוער, היא הגיע לדירוג מספר 457 בעולם.
כזוכה במספר תארים לאומיים, סבאה הייתה אלופת נשים הלאומית בטורניר שאלימר לדירוג נשים בטניס (ברוואלפינדי, מאי 2013), אלופת נשים בטורניר IC הפתוח לדירוג לאומי בטניס (בקראצ'י, פברואר 2012), אלופת נשים יחידות ואלופת זוגות מעורבים באליפות UBL הבינלאומית על מגרש קשיח (בקראצ'י, דצמבר 2011);
אלופת נשים בטורניר נשים ונוער National Bank Subh-e-Nau (בקראצ'י, אוקטובר 2011); אלופת נשים בגביע הפדרלי הלאומי לדירוג בטניס (באסלאמאבאד, אוקטובר 2011); אלופת נשים באליפות Aisam-ul-Haq Masters (באיסלאמאבאד, יולי 2011)
אלופת נשים באליפות הפתוחה של פקיסטן (בקראצ'י, יולי 2009).
סבאה גם זכתה בתואר נשים באליפות הפתוחה QTF-Intercontinental (בדוחה, קטר נובמבר 2012) ואליפות נשים זוגות באליפות Smash Tennis Academy (דוחה, קטר מאי 2015).
ב-2012, סבאה נמנתה ברשימת ניוזוויק של "150 נשים פקיסטניות שעושות שינוי".
בשנת 2018, היא נבחרה כאחת מבין 150 הנשים המובילות של אוניברסיטת לונדון מאז שנשים קיבלו גישה להשכלה גבוהה בבריטניה. היא האישה הפקיסטנית היחידה ברשימה.
סבאה סיימה את התואר הראשון שלה בכלכלה ומתמטיקה באוניברסיטת לונדון. לאחר מכן, היא זכתה במלגת פולברייט בשנת 2013 ללימודים באוניברסיטת בוסטון, שם למדה עיתונאות.
ב-2013 גם הוזמנה לשאת הרצאת TEDx בלאהור, פקיסטן.
אחרי סיום לימודיה, פרשה עזיז מתחרות, והחלה קריירה בעיתונות, ועובדת כמפיקת חדשות מקוונות באל-ג'זירה.
הערות שוליים

↑  "Saba Aziz". International Tennis Federation.
↑  "Khan trio holds top three national ranking spots". The News. 30 במרץ 2012. {{cite news}}:  (עזרה)
↑  "Sara, Saba, Ushna and Sara Bring Pakistan Women Tennis Back in the Game". Pakistaniat.com. 28 בינואר 2011. אורכב מ-המקור ב-2018-08-05. {{cite news}}:  (עזרה)<
↑  "Ushna, Saba win first round matches". www.dawn.com. 2008-11-25.
↑  "ITF Tennis - JUNIORS - Player Profile - AZIZ, Saba (PAK)". www.itftennis.com.
↑  "UBL International Hard Court Tennis Championship --- Saba Aziz wins women's singles title". Daily Times. 24 בדצמבר 2011. {{cite news}}:  (עזרה)
↑  "Subh-e-Nau National Tennis:-Saba, Zuhair, Maheen and Go Clinch titles". Subh-e-Nau Press Release. 30 באוקטובר 2011. {{cite news}}:  (עזרה)
↑  "Saba Aziz wins Federal Cup women title". Sports Encounter. 9 באוקטובר 2011. {{cite news}}:  (עזרה)
↑  "Saba wallops Sara to win Aisam-ul-Haq Masters". Dawn. 22 ביולי 2011. {{cite news}}:  (עזרה)
↑  "Pakistan Open Tennis Championship: Saba lifts women's singles crown". Daily Times. 18 ביולי 2011. {{cite news}}:  (עזרה)
↑  Newsweek Pakistan's list of 100 women who matter
↑  https://london.ac.uk/about-us/leading-women-1868-2018/
↑  https://sabaaziz.wordpress.com/2013/07/12/the-fulbright-experience/
↑  Q&A with Saba Aziz, Pakistani tennis star, Boson.com, December 18, 2013
מרטל ובסטר

| --- | --- |

ובסטר במדי הוויזארדס, 2013
 לידה:  4 בדצמבר 1986 (בן 38) אדמונדס שבוושינגטון
 עמדה:  סמול פורוורד / קלע
 גובה:  2.01 מטרים
 מספר:  8, 23, 5, 9
 דראפט:  בחירה שישית, 2005 פורטלנד טרייל בלייזרס
 קבוצות כשחקן
 2005–2010 2006 2010–2012 2012–2015:  פורטלנד טרייל בלייזרס ←פורט וורת' פליירס מינסוטה טימברוולבס וושינגטון ויזארדס
מרטל ובסטר (באנגלית: Martell Webster; נולד ב-4 בדצמבר 1986) הוא כדורסלן עבר אמריקאי ששיחק 10 עונות בליגת ה-NBA. הוא נבחר במקום השישי בדראפט ה-NBA ‏2005, ושיחק עבור פורטלנד, עבור מינסוטה ועבור וושינגטון בין 2005 ל-2015. העונה הטובה ביותר שלו הייתה עונת 2012/2013, אז פתח ב-62 משחקים עבור הוויזארדס, וקלע בממוצע 11.4 נקודות למשחק.
בית ספר תיכון

בתור שחקן בבית הספר התיכון נחשב ובסטר לאחד הקלעים הטובים בארצות הברית. הוא נבחר להשתתף במשחקי הראווה לשחקני תיכונים מובילים נייקי הופ סאמיט, ג'ורדן קלאסיק ומשחק מקדונלד'ס אול-אמריקן. בתחילה התחייב לשחק בתוכנית הכדורסל של אוניברסיטת וושינגטון, אבל לאחר מכן בחר לעבור היישר אל ה-NBA.
קריירה מקצוענית > פורטלנד טרייל בלייזרס (2005–2010)

ובסטר נבחר על ידי הבלייזרס עם הבחירה השישית בדראפט 2005, לאחר שבלייזרס העבירו את בחירתם בדראפט, השלישית, ליוטה ג'אז תמורת הבחירה שהקנתה להם את ובסטר, רק כמה שעות לפני הדראפט. הבלייזרס העבירו אותו לפורט וורת' פליירס ליגת הפיתוח של ה-NBA בינואר 2006, וכך הפך לבחירה הגבוהה ביותר בדראפט שנשלחה לשחק בליגת הפיתוח, עד האשים ת'אביט. הוא חזר לפורטלנד טרייל בלייזרס בפברואר 2006. הוא קלע שיא עונתי של ב-26 נקודות ב-5 בינואר 2008 בניצחון על יוטה ג'אז, כש-24 מהנקודות קלע ברבע השלישי. הוא אחד מאחרוני שחקני התיכונים שנבחרו בדראפט ה-NBA מיד לאחר סיום לימודיהם התיכוניים בשל כללי הזכאות החדשים שהציג ה-NBA ב-2006. באוקטובר 2008 חתם ובסטר על הארכת חוזה לארבע שנים, בשווי 20 מיליון דולר.
ב-20 בפברואר 2009, הודיע מאמן האתלטיקה של הבלייזרס שוובסטר עלול להחמיץ את שארית עונת 2008/2009 בשל פציעה ברגל שמאל, לאחר ששיחק רק 5 דקות במהלך העונה.
ב-23 בינואר 2010 קלע שיא עונה של 28 נקודות בניצחון נגד דטרויט פיסטונס.
קריירה מקצוענית > מינסוטה טימברוולבס (2010–2012)

ובסטר הועבר בטרייד ב-24 ביוני 2010 למינסוטה טימברוולבס בתמורה לראיין גומס ולזכויות הדראפט על לוק באביט.
ובסטר עבר ניתוח בגבו באוקטובר 2010 והחמיץ כמעט מחצית מעונת 2010/2011, מה שהוביל את הג'נרל מנג'ר של הטימברוולבס, דייוויד קאהן, לתבוע את הטרייל בלייזרס על שלא יידעו את הטימברוולבס בחומרת הפציעה של ובסטר. בספטמבר 2011 עבר ובסטר ניתוח נוסף בגבו, ולכן שיחק ב-47 משחקים בלבד עבור הוולבס בעונת 2011/2012. באביב 2013 יושבו תלונותיו של קאהן על ידי הבלייזרס תמורת 1.5 מיליון דולר מעט לפני שהתביעה הייתה אמורה להגיע לשימוע רשמי בפני ה-NBA. לפי הדיווחים, מדובר באחד התשלומים הגדולים ביותר ששולמו על מנת ליישב מקרה מסוג זה. שתי הקבוצות נשבעו לסודיות על תנאי העסקה המדויקת, על פי העיתונאי הנרי אבוט מ-ESPN.
ב-13 ביולי 2012, נופה ובסטר על ידי הטימברוולבס.
קריירה מקצוענית > וושינגטון ויזארדס (2012–2015)

הוא חתם בוושינגטון ויזארדס באוגוסט 2012, על חוזה חד-שנתי בשווי 1.6 מיליון דולר. ב-16 במרץ,2013 קלע ובסטר 34 נקודות, שיא קריירה, בניצחון על פיניקס סאנס, כשהוא קולע 7 שלשות, שיא קריירה גם הוא.
ב-10 ביולי 2013 חתם לעונה נוספת בוושינגטון. בעונת 2014/2015 החמיץ את 30 המשחקים הראשונים של העונה בשל ניתוח שעבר ביוני 2014 לטיפול בפריצת דיסק בגבו. זמן ההחלמה שלו הוערך בשלושה עד חמישה חודשים, והוא חזר לשחק ב-30 בדצמבר 2014, במשחק מול דאלאס מאבריקס.
ב-20 בנובמבר 2015 נודע שוובסטר יחמיץ את עונת 2015/2016 בשל ניתוח מוצלח לטיפול בפגיעה בסחוס ירכו הימנית. עשרה ימים לאחר מכן נופה מסגל הוויזארדס.
קריירה מקצוענית > פרישה

ב-25 בספטמבר 2017 השתתף בסגל מחנה האימונים שלניו אורלינס פליקנס. חמישה ימים לאחר מכן בחר לעזוב את מחנה האימונים והודיע על פרישה מכדורסל.
חייו האישיים

אמו של מרטל ובסטר, קורה מק'גווירק, נעלמה בשנת 1990, כשהוא היה בן ארבע. אף על פי שגופתה מעולם לא נמצאה, השערות טוענות כי גארי רידג'ווי, שידוע בתור "רוצח הנהר הירוק", רוצח סדרתי שרצח עשרות נשים ונערות בוושינגטון במהלך שנות השמונים והתשעים, הוא האחראי להיעלמה. בן דודו הוא שחקן ה-NBA ג'ייסון טרי.
ב-2015 הקים ובסטר את EYRST, חברת תקליטים עצמאית המתמקדת מוזיקת היפ הופ, בפורטלנד שבאורגון. הוא פרסם את המיקסטייפ הראשון שלו, ARTT, ביולי 2016, ואת ה-EP הראשון שלו, Emerald District באוגוסט של אותה שנה. את ה-EP הפיק מפיק ההיפ הופ ג'ייק ואן, מסיאטל.